‘ไอแบงก์’จนแต้ม
&#8216;ธานินทร์&#8217;ขอลดเงินเพิ่มทุนเหลือ7พันลเจอคลังท้วงมากเกินปรับแผนปล่อยกู้
26 ก.พ. 2556

‘ธานินทร์’ขอลดเงินเพิ่มทุนเหลือ7พันลเจอคลังท้วงมากเกินปรับแผนปล่อยกู้
ธนาคารอิสลามฯ จำนน ลดวงเงินเพิ่มทุนเหลือ 7,000 ล้านบาท หลังคลังตีกลับว่าขอมากเกินไป 
นายธานินทร์ อังสุวรังษี ผู้จัดการธนาคารอิสลามแห่งประเทศไทย (ไอแบงก์) เปิดเผยว่า ขณะนี้ธนาคารได้ปรับแผนเพิ่มทุนใหม่ หลังจากผู้บริหารกระทรวงการคลังสั่งให้ทบทวนแผนเสนอเงินเพิ่มทุน 1.4 หมื่นล้านบาทใหม่ เนื่องจากเห็นว่าเป็นวงเงินที่สูงจนเกินไป 
นายธานินทร์ กล่าวว่า ธนาคารเตรียมเสนอแผนเพิ่มทุนใหม่เป็น 6,0007,000 ล้านบาท เพื่อให้สามารถเดินหน้าขยายสินเชื่อให้ได้ 1.5 แสนล้านบาท โดยตั้งเป้าหมายขยายสินทรัพย์เป็น 2 แสนล้านบาท ใน 5 ปี และจะลดสัดส่วนเงินลงทุนกับเงินให้สินเชื่อจาก 25 ต่อ 75 เป็น 20 ต่อ 80 เพื่อเพิ่มสัดส่วนการขยายสินเชื่อไปยังรายย่อยมากขึ้น 
นอกจากนี้ ยังตั้งเป้ายอดหนี้ที่ไม่ก่อให้เกิดรายได้ (เอ็นพีแอล) จากการปล่อยสินเชื่อใหม่ต้องไม่เกิน 2% 
“แผนเพิ่มทุน 1.4 แสนล้านบาทก่อนหน้านี้ ได้ตั้งเป้าขยายสินทรัพย์เป็น 3 แสนล้านบาท ใน 5 ปี แต่เมื่อกระทรวงการคลังทักท้วงมาว่าขอเงินมากไป จึงลดเงินเพิ่มทุนลงเหลือ 6,0007,000 ล้านบาท แต่ก็ตั้งเป้ายอดสินเชื่อแค่ 1.5 แสนล้านบาท” นายธานินทร์ กล่าว
สำหรับแผนเพิ่มทุนที่คลังอนุมัติในปีงบประมาณ 2556 นี้ มีวงเงิน 550 ล้านบาท เมื่อรวมกับเงินเพิ่มทุนของผู้ถือหุ้นรายอื่นจะเป็น 900 ล้านบาท